EkBass/fiwiki-20250220-pages-articles huggingface dataset:
Bergün Filisur

Bergün Filisur on kunta Sveitsissä Graubündenin kantonissa Albulan hallintoalueella. Kunta muodostettiin yhdistämällä Bergün/Bravuognin ja Filisurin kunnat 1.1.2018. Vuoden 2016 lopulla näissä kunnissa oli yhteensä 961 vakinaista asukasta. == Sijainti == Bergün Filisur sijaitsee Albula- ja Landwasserjokien varrella Albulasolan luoteispuolella. Asutus on keskittynyt jokilaaksoihiin runsaan 1 000 metrin korkeuteen. Kunnan korkein kohta on Piz Kesch (3 418 m mpy.). == Nähtävyyksiä == Kunnan nähtävyyksiä ovat muun muassa Albulan rautatie, Landwasserviadukt sekä Jenisbergin walserilaiskylä. == Lähteet == * === Viitteet === == Aiheesta muualla == * * *
Luettelo Isonkyrön julkisista taideteoksista ja muistomerkeistä

Luettelo Isonkyrön julkisista taideteoksista ja muistomerkeistä sisältää Isonkyrön kunnassa olevat pysyvät patsaat, muistomerkit ja muistolaatat. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD 1918 vapaussodan sankarien muistomerkki Orisbergin hautausmaa, Åbergintie 62 100px Asevelihautausmaa Kirkkohautausmaan itäosassa, Ruusupurontie 31 1950 100px Entisen suojeluskuntatalon muistolaatta Pohjankyrön talon seinällä, Lukkarinmäentie 1 Kaamin kivi, Napuen taistelun ensimmäinen muistomerkkiNapue Kaamin kivi/Napuen kivi, Isokyrö; Museovirasto Napuen taistelun muistomerkkiä vastapäätä, Pohjankyröntie Napue Karjalaan jääneiden vainajien muistomerkki Kirkkohautausmaan etuosa, Ruusupurontie 31 Isonkyrön kirkonkylä 1962 100px Muualle haudattujen muistomerkki Kirkkohautausmaan etuosa, Ruusupurontie 31 Isonkyrön kirkonkylä 100px Napuen taistelun joukkohaudan muistomerkki Isonkyrön vanhan kirkon hautausmaa, Museotie Kirkonseutu 1984 100px Napuen taistelun muistomerkki Pohjankyröntie 28 Napue (Björklund) 1920 100px Nuijamiesten patsas Vanhan kirkon ja Kyrönjoen välissä, Museotie Kirkonseutu 1997kaiverrus jalustassa 100px Sankarihautojen muistomerkki (Kyrön karhu) Isonkyrön vanhan kirkon sankarihautausmaa, Ruusupurontie 31 (Björklund) 1923 100px Sotiinlähdön muistomerkki Pohjankyrön talon edustalla, Lukkarinmäentie 1 100px Tykistökoulutuskeskus 3:sen muistolaatta Pohjankyrön talon seinällä, Lukkarinmäentie 1 ==Lähteet== == Aiheesta muualla == Luokka:Isonkyrön kulttuuri Isokyrö
Henny Porten

Henny Porten (7. tammikuuta 1890 Magdeburg – 15. lokakuuta 1960 Berliini) oli saksalainen elokuvanäyttelijä. Hän oli yksi saksalaisen mykkäelokuvan suurimmista tähdistä. Portenin elokuvadebyytti oli hänen isänsä ohjaama varhainen ”äänielokuva” Meißner Porzellan vuonna 1906. Päästyään koulusta hän näytteli eri yhtiöiden elokuvissa ja solmi sopimuksen tuottaja Oskar Messterin kanssa vuonna 1910. Portenista tuli pian yksi Saksan suosituimmista elokuvanäyttelijöistä. Hän esiintyi miehensä Curt A. Starkin ohjaamissa melodraamoissa ja tämän kuoltua ensimmäisessä maailmansodassa varsinkin Rudolf Biebrachin ohjaustöissä, jotka oli usein käsikirjoittanut Robert Wiene. Vaaleaa, kilttiä ja uhrautuvaa Portenia on kuvattu saksalaisen naisen prototyypiksi. Asta Nielsenin tavoin hänen roolinsa edistivät naisten yhteiskunnallista vapautumista, mutta hänestä puuttui Nielsenin eroottisuus. Porten teki Starkin ja Biebrachin kanssa yli sata lyhytelokuvaa, melodraama ja romanttista komediaa. Hän esiintyi myös kunnianhimoisimmissa elokuvissa kuten Emil Janningsin rinnalla Ernst Lubitschin komediassa Kohlhiesels Töchter (1920), Henrik VIII:n vaimona Anna Boleynissa (1920), Ewald André Dupontin suositussa rakkaustarinassa Die Geierwally (1921) sekä Leopold Jessnern ja Paul Lenin ikonisessa katuelokuvassa Hintertreppe (1921). Portenin suosio jatkui 1920-luvulla, jolloin hän toimi myös tuottajana ohjaaja Carl Froelichin rinnalla. Porten siirtyi onnistuneesti äänielokuvaan, mutta natsien noustua valtaan hän sai juutalaisen miehensä takia vain muutamia rooleja. Toisen maailmansodan aikana hän esiintyi Georg Wilhelm Pabstin historiallisessa teatterielokuvassa Komödianten (1940/1941). 1950-luvun alussa Porten teki vielä muutamia elokuvia itäsaksalaisella DEFA-studiolla. == Lähteet == == Aiheesta muualla == * * Luokka:Saksalaiset näyttelijät Luokka:Vuonna 1890 syntyneet Luokka:Vuonna 1960 kuolleet
Saimaanharju

Saimaanharju on taajama Taipalsaaren kunnan eteläosassa Etelä-Karjalan maakunnassa. Saimaanharju on Taipalsaaren väkirikkain taajama, jossa asui vuoden 2018 lopussa yhteensä 1 806 ihmistä. Julkisia palveluja Saimaanharjulla tarjoavat esimerkiksi päiväkoti, Saimaanharjun koulu (yläaste), Taipalsaaren kirjasto ja Taipalsaaren hyvinvointiasema. Kaupallisia palveluja edustavat esimerkiksi K-market, S-market, parturi-kampaamo, ravintola, tietokonehuolto ja apteekki. Saimaanharjun eteläisellä puolella sijaitsee Saimaanharjun venesatama, sekä matonpesupaikkana toimiva Vaateranta. Vaaterannasta on löydetty kivikautinen punamultahautakalmisto ja asuinpaikka. Saimaanharjun lähistöllä on monia harjuja, jotka kuuluvat toiseen Salpausselkään. == Konstunkangas == Saimaanharjun länsipuolella sijaitseva Konstunkangas luetaan joissain yhteyksissä omaksi taajamakseen. Konstunkankaan ja Saimaanharjun välillä kulkeva Taipalsaarentie erottaa alueet toisistaan. Konstunkankaan eteläosassa sijaitsee vuonna 1969 valmistunut Taipalsaaren sairaala, jonka Lappeen kunnan perustama kuntainliitto rakensi alun perin B-mielisairaalaksi. Konstunkankaan länsipuolella sijaitsee Konstunhiekan uimaranta, joka on suosittu uimapaikka kesäisin. Rannassa sijaitsee kivikautinen asuinpaikka. ==Lähteet== Luokka:Taipalsaari Luokka:Etelä-Karjalan maakunnan taajamat
Aapasara

Aapasara (Carex rotundata) on sarakasvien (Cyperaceae) heimoon kuuluva keskikokoinen kasvilaji. Aapasara muistuttaa paljolti kiiltosaraa (Carex saxatilis), mutta lajit ovat erotettavissa lehtien sekä pullakoiden ulkonäön ja emikukkien luottien lukumäärien perusteella. Aapasaralla on suikertava juurakko, josta varret kasvavat joko yksittäin tai harvalukuisina ryhminä. Varret ovat pyöreähköjä sekä sileitä ja lehtien tyvitupet ovat harmaanruskeita. Lehdet ovat kouruisia, yhteen kiertyneitä sekä kiiltävänvihreitä. Aapasara on erilaistähkäinen saralaji, ja sen kukintona oleva tähkistö koostuu yleensä yhdestä hedetähkästä sekä yhdestä tai kahdesta emitähkästä. Alimman tähkän tukilehti on yleensä pitkä ja kukinnosta poispäin sojottava tai alaspäin kaartunut. Emitähkät ovat yleensä tummanvihreitä sekä lyhyitä ja lieriömäisiä, lähes pallomaisia. Emikukat ovat kolmiluottisia. Tähkäsuomut ovat lähes mustia ja niissä on vaalea keskisuoni. Pullakot ovat emitähkissä tiiviisti ja niiden suuodat sojottavat selvästi tähkistä ulospäin. Muodoltaan pullakot ovat pyöreitä ja laajatyvisiä sekä lyhyen suuodan omaavia. Aapasara kasvaa märillä soilla sekä muunlaisilla kosteilla, ravinteikkailla ja kalkkipitoisilla kasvupaikoilla tunturialueilla. Suomessa aapasara on yleinen pohjoisessa Lapissa. Erityisesti sitä tavataan Enontekiön, Inarin ja Utsjoen kuntien alueilla, mutta jonkin verran myös hieman etelämpänä. == Lähteet == == Aiheesta muualla == * Laji.fi: Aapasara (Carex rotundata) * JSTOR Global Plants: Carex rotundata Luokka:Sarat
Imipeneemi

Imipeneemi (C12H17SN3O4) on puolisynteettinen karbapeneemeihin kuuluva orgaaninen yhdiste. Yhdistettä voidaan käyttää lääketieteessä ja eläinlääketieteessä antibioottina. Imipeneemi kuuluu WHO:n julkaisemalle tärkeimpien lääkeaineiden listalle. ==Ominaisuudet ja käyttö== Huoneenlämpötilassa imipeneemi on kiteistä ainetta. Yhdiste liukenee kohtalaisesti veteen, heman metanoliin ja niukasti etanoliin. Imipeneemi on optisesti aktiivinen yhdiste, ja sen ominaiskiertokyky vesiliuoksessa on +86,8. Imipeneemin antibioottiset ominaisuudet perustuvat siihen, että yhdiste estää bakteerien transpeptidaasientsyymejä ja bakteerien soluseinämien biosynteesi estyy. Imipeneemi on vaikutuskirjoltaan suhteellisen laajakirjoinen ja tehoaa niin grampositiivisiin kuin gramnegatiivisiinkin bakteereihin. Se myös kestää eräiden bakteerien tuottamia beetalaktamaasientsyymejä eikä hydrolysoidu niiden vaikutuksesta. Eräät bakteerit, kuten MRSA, kuitenkin tuottavat metallobetalaktamaaseja, jotka inaktivoivat imipeneemin, ja ovat täten imipeneemille resistenttejä. Imipeneemiä käytetään useissa bakteeri-infektioissa, esimerkiksi vakavan keuhkokuumeen tai muiden hankalasti hoidettavien ja sairaalahoitoa vaativien bakteeri-infektioiden hoidossa. Yhdiste annostellaan ruiskeena suoneen tai lihakseen. Imipeneemi annostellaan käytännössä aina yhdessä silastatiinin kanssa, koska muuten ihmisen munuaisten dehydropeptidaasi I-entsyymi inaktivoisi sen. Silastatiini myös alentaa imipeneemin myrkyllisyyttä ihmiselle.Robert Southgate & Neal F. Osborne: Carbapenems and Penems, Kirk- Othmer Encyclopedia of Chemical Technology, John Wiley & Sons, New York, 2000. Viitattu 26.12.2017 Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. Viitattu 26.12.2017 ==Haittavaikutukset== Imipeneemi on kohtalaisen hyvin siedetty lääkeaine. Tyypillisimpiä haittavaikutuksia ovat huonovointisuus, vatsakivut ja ripuli. Myös allergiset reaktiot ja laskimotulehdus ovat mahdollisia. Erityisesti iäkkäillä potilailla imipeneemi saattaa aiheuttaa kouristuskohtauksia. ==Valmistus== Imipeneemi on puolisynteettinen yhdiste. Sitä valmistetaan tienamysiinin ja metyyliformimidaatin välisellä reaktiolla. ==Lähteet== Luokka:Karbapeneemit
Oskar Messter

Oskar Messter (22. marraskuuta 1866 Berliini – 6. joulukuuta 1943 Tegernsee) oli saksalainen elokuva-alan keksijä, kuvaaja, tuottaja ja liikemies. Hänet tunnetaan yhtenä Saksan elokuvatuotannon edelläkävijöistä. Mekaanikon koulutuksen saanut Messter otti haltuunsa isänsä mikroskooppeja valmistaneen yrityksen vuonna 1892 ja alkoi rakentaa elokuvaprojektoreja vuonna 1896. Hänen vuonna 1900 patentoimansa maltanristi-projektorinsa muodosti myöhempien esityskoneiden perustan. Messter kuvasi satoja lyhytelokuvia ja perusti vuonna 1901 kolmesta yhtiöstä koostuneen konsortion. Messter’s Projection harjoitti elokuvien tuotantoa ja levitystä, Vereinigte Mechanische Werkstätten valmisti kameroita ja projektoreja ja Kosmograph Compagnie esitti elokuvia varieteeteattereissa. Vuonna 1903 Messter alkoi markkinoida gramofonin ja projektorin synkronointiin perustunutta Messter Biophon -äänijärjestelmää. Biophon oli käytössä noin 500 teatterissa Saksassa ja lisäksi eräissä muissa maissa. Ranskassa kokeiltiin samaan aikaan Gaumontin Chronophone-järjestelmää. Messter tuotti vuosina 1907–1910 noin 450 lyhyttä äänielokuvaa, joista käytettiin nimitystä Tonbild. Äänielokuvien menetettyä suosionsa Messter alkoi vähitellen siirtyä useampikelaisiin näytelmäelokuviin, joiden tähdeksi kohosi Henny Porten. Konsortio järjestettiin uudelleen vuonna 1913. Kosmograph Compagniesta tuli Messter-Film niminen tuotantoyhtiö, Portenin elokuvia tuottamaan perustettiin Autor Film ja kaikkien Messter-elokuvien jakelu annettiin Hansa-Filmverleihille. Ensimmäisen maailmansodan aikana alettiin tuottaa suosittua Messter-Woche viikkokatsausta. Sodan aikana Messter toimi aktiivisesti Saksan elokuvateollisuuden kehittämiseksi, ja vuonna 1917 hänen yhtiönsä yhdistettiin vasta perustettuun Ufaan, josta tuli maan suurin elokuva-alan yritys. Mesterin muistelmat Mein Weg mit dem Film julkaistiin vuonna 1936. == Lähteet == == Aiheesta muualla == * Luokka:Saksalaiset elokuvatuottajat Luokka:Saksalaiset elokuvaajat Luokka:Saksalaiset liikemiehet Luokka:Saksalaiset keksijät Luokka:Vuonna 1866 syntyneet Luokka:Vuonna 1943 kuolleet
Kidwellyn linna

Kidwellyn linna on normannien Gwendraeth-joen rannalle alun perin rakentama linna. Puolikuun muotoisen linnan rakentaminen aloitettiin viimeistään 1114. Kaareva sivusta on tasaisen maan puolella kun taas itäisellä puolella on suora sivu ja erittäin jyrkkä rinne jonka alla on joki. Linnan lähistölle perustettiin myös benediktiinien luostari. == Historia == Linna päätyi de Chaworthin suvun omistukseen 1200-luvun puolessavälissä, jolloin linnaa alettiin laajentamaan nykyiseen muotoonsa. Tällöin rakennettiin suurten kulmatornien ympäröimä sisäpiha. Ulommat kehämuurit pystytettiin 1300-luvulla tai vanhaa muuria korotettiin huomattavasti. Suurta kaksoisportein varustettua porttihuonetta alettiin rakentamaan 1300-luvulla. Sen valmistuminen kesti kuitenkin vuosisadan ja se valmistui vasta 1422. Se oli keskeneräinen vuoden 1403 piirityksen aikaan, jolloin linnan ympärille kaivettiin oja. Walesilaiset onnistuivat valtaamaan kaupungin tuolloin, mutta linna kesti piiritystä kolme viikkoa englantilaisten armeijan tuloon asti. Porttihuone oli erittäin hyvin varustettu keskeneräisenäkin, puolustus suunniteltu niin, että sitä voitiin puolustaa silloinkin kun vihollinen olisi valloittanut muun linnan. Linnaa korjailtiin vielä 1403, mutta vaikka sitä varusteltiin vuosatoja, niin se oli auttamattomasti vanhanaikainen, se ei kuitenkaan enää osallistunut Englannin sisällissotaan ja vuonna 1927 se siirtyi valtion hoidettavaksi. Linnaa käytettiin elokuvan Monty Pythonin hullu maailma kuvauspaikkana. == Kuvia == Tiedosto:Kidwelly Castle IMG 5002 - panoramio.jpg Tiedosto:Approach to Kidwelly Castle - geograph.org.uk - 1155131.jpg Tiedosto:Kidwelly Castle from Gwendraeth Fach - geograph.org.uk - 1638644.jpg Tiedosto:Kidwelly castle kitchen.JPG == Lähteet == === Viitteet === == Aiheesta muualla == *Castles, Forts and Battles: Kidwelly Castle *Kidwelly, St Mary's Church Luokka:Carmarthenshiren linnat Luokka:Grade I -luokan rakennukset Walesissa
Luettelo Auran julkisista taideteoksista ja muistomerkeistä

Luettelo Auran julkisista taideteoksista ja muistomerkeistä sisältää Auran kunnassa olevat pysyvät patsaat, muistomerkit ja muistolaatat. Julkinen teos Paikka Alue Kartalla Tekijä Paljastusvuosi Kuva WD Auran aura Osuuspankin kiinteistön edustalla, Turuntie 2 Auran asemanseutu 1993 100px 100px Auran Osuuskaupan kuparinen kattokoristeTeksti teokseen kiinnitetyssä laatassa. Kirjaston edustalla, Urpontie 2 Auran asemanseutu Frans Rintala, Pekka Lampinen 2006 (1928) 100px EvakkokivetGeokätkö Evakkokivet Järvenojantie Käyrä Veikko Mellanen 2013 100px Järvenojan eukkoja Sirkkelimäellä Järvenojantie Käyrä Veikko Mellanen 2013 100px Karjalaan jääneiden vainajien muistomerkki Auran hautausmaa, Turuntie 437 Kirkonseutu 1961 100px Muualle haudattujen muistopaikka Auran hautausmaa, Turuntie 437 Kirkonseutu 100px Raision patterin perinnetykkiSotien aika raisiolaissilmin, sivu 121 Veteraanipuisto, seututien 224 rautatien alikulun lähellä Asemanseutu 1991 Sankarimuistomerkki Äiti ja lapsiTuomisto 1998: 279. Auran kirkko, sankarihautausmaa, Turuntie 437 Kirkonseutu 1956 100px VeteraanikiviTuomisto 1998: 310. Veteraanipuisto, seututien 224 rautatien alikulun lähellä Asemanseutu 1992 ==Lähteet== * === Viitteet === == Aiheesta muualla == Luokka:Aura Aura
Celebrate (Daria Kinzerin kappale)

Celebrate on Daria Kinzerin esittämä kappale, joka edusti Kroatiaa vuoden 2011 Eurovision laulukilpailussa Saksan Düsseldorfissa. Kappale kilpaili Euroviisujen ensimmäisessä semifinaalissa, jossa se sijoittui viidenneksitoista ja täten karsiutui finaalista. == Lähteet == Luokka:Kroatian euroviisuedustuskappaleet Luokka:Vuoden 2011 euroviisuedustuskappaleet
Ding Dong (Dana Internationalin kappale)

Ding Dong on Dana Internationalin esittämä kappale, joka edusti Israelia vuoden 2011 Eurovision laulukilpailussa Saksan Düsseldorfissa. Kappale kilpaili Euroviisujen toisessa semifinaalissa, jossa se sijoittui viidenneksitoista ja täten karsiutui finaalista. == Lähteet == Luokka:Israelin euroviisuedustuskappaleet Luokka:Vuoden 2011 euroviisuedustuskappaleet
Pyhän Pietarin istuin

Pyhän Pietarin istuin () on Vatikaanin Pietarinkirkkoon sijoitettu pyhäinjäännös. Pyhäinjäännös on puinen valtaistuin, joka perinteen mukaan kuului apostoli Pietarille tämän johtaessa Rooman kristittyjä Rooman piispana. Pyhäinjäännös on sijoitettuna Gian Lorenzo Berninin suunnitteleman pronssisen kehyksen suojassa, joka valmistui vuonna 1666. Alkuperäinen pyhäinjäännös oli Pyhän saksalais-roomalaisen keisarikunnan keisari Kaarle Kaljupään vuonna 875 antama lahja paavi Johannes VIII:lle. Pyhäinjäännöstä on tutkittu useita kertoja ja viimeisin tutkimus on tapahtunut vuosina 1968–1974. Tutkimuksessa todettiin, että istuimessa on osia, jotka on valmistettu 500-luvulla. Pyhä Pietarin istuimen muistojuhlaa vietetään katolisessa pyhimyskalenterissa 22. helmikuuta. ==Lähteet== == Aiheesta muualla == Luokka:Vatikaanivaltio Luokka:Italian patsaat ja veistokset Luokka:Kristilliset pyhäinjäännökset
Mikolas Josef

Mikolas Josef (s. 4. lokakuuta 1995), on tšekkiläinen laulaja, lauluntekijä ja entinen malli. Hän edusti Tšekkiä vuoden 2018 Eurovision laulukilpailussa kappaleella "Lie to Me" ja sijoittui finaalissa kuudenneksi. == Elämä ja ura == === Nuoruus ja mallinura === Josef syntyi 4. lokakuuta 1995 musikaaliseen perheeseen. Hänellä on veli nimeltä Karel ja sisko nimeltä Martina, ja hän on soittanut kitaraa viisivuotiaasta asti. Josef on puoliksi määriläinen ja asui lapsena pienessä kylässä Keski-Böömissä. Aikuistuttuaan hän meni Lontooseen London Academy of Music and Dramatic Art -draamakouluun opiskelemaan näyttelemistä. 17-vuotiaana Josef aloitti uran mallina ja työskenteli muun muassa Dieselin ja Pradan muotinäytöksissä. Myöhemmin hän lopetti mallinuransa alan epärehellisyyden ja pinnallisuuden johdosta. === Musiikkiura 2015– === Mallinuran lopetettuaan Josef siirtyi musiikin pariin. Hän työskenteli katusoittajana ja folk-kitaristina lukuisissa Euroopan kaupungeissa, kuten Oslossa, Zürichissä, Hampurissa ja Wienissä. Vuonna 2015 hän julkaisi itse ensimmäisen singlensä nimeltä "Hands Bloody". Seuraavana vuonna hän julkaisi toisen singlensä nimeltä "Free", joka pääsi Tšekin Top 20-listalle. Samana vuonna hän julkaisi kolmannen singlensä nimeltä "Believe (Hey Hey)". Vuonna 2017 Josef julkaisi neljännen singlensä nimeltä "Lie to Me". Hän vahvisti myöhemmin, että hän kilpailisi kappaleella Tšekin vuoden 2018 euroviisukarsinnoissa. 29\. tammikuuta hänet julkistettiin maan viisuedustajaksi. == Diskografia == === Singlet === Single Vuosi Listasijoitus Albumi CZE POL "Hands Bloody" 2015 — — rowspan="9" "Free" 2016 15 — "Believe (Hey Hey)" — — "Lie to Me" 2017 52 — "Me Gusta" 2018 7 — "Abu Dhabi" 2019 — — "Acapella (feat. Foto Blanko and Frankie J)" 1 2 "Colorado" 46 5 "Lalalalalalalalalala" 2020 18 21 == Lähteet == == Aiheesta muualla == * Kotisivut Luokka:Tšekkiläiset laulajat Luokka:Tšekkiläiset mallit Luokka:Tšekin euroviisuedustajat Luokka:Vuoden 2018 euroviisuedustajat Luokka:Vuonna 1995 syntyneet Luokka:Elävät henkilöt
Katinka Faragó

Katinka (Katerina) Faragó, e. Lundberg (16. joulukuuta 1936 Wien, ItävaltaSvensk Filmdatabas, viitattu 26.12.2017 – 2024) oli ruotsalainen elokuvatuottaja, aiemmin kuvaussihteeri. Hän sai kunnia-Guldbagge-palkinnon ruotsalaisen elokuvan hyväksi tekemästään työstä vuonna 2017. Hän oli yksi niistä, joiden ansiosta Fanny ja Alexander toteutui.Kristina Svedell: Katinka Faragó var Ingmar Bergmans högra hand i 30 år: "Jag fick ta en del skit men han hade respekt för mig." Svensk Damtidning nr 30/2017 s. 50–51 Faragó työskenteli ruotsalaisen elokuvan hyväksi vuodesta 1953 vuoteen 2002. Hän työskenteli 30 vuotta Ingmar Bergmanin kanssa, ja häntä sanottiinkin Bergmanin oikeaksi kädeksi. Yhteistyö ei aina ollut auvoista vaan hän sai osakseen ikävääkin kohtelua. Wienissä syntyneen Faragón vanhemmat olivat vasemmistolaisia juutalaisia intellektuelleja. Vanhemmat pakenivat Unkarista Wienin kautta Suomeen. Hän oli neljävuotias kun hän muutti vanhempien kanssa Ruotsiin Sundbybergiin. Isä Alexander Faragó oli toimittaja ja kirjailija ja teki elokuvakäsikirjoituksia. Tytär sai olla mukana kun isä lähti kuvauksiin. Faragólla on kaksi lasta. Hän erosi pian heidän syntymänsä jälkeen ja meni myöhemmin uudestaan naimisiin. Hänen puolisonsa oli elokuva- ja televisiotuottaja Måns Reuterswärd, ja he asuivat Vaxholmissa. ==Lähteet== ==Aiheesta muualla== * Katinka Faragó i Vem är hon 1988 * Intervju med Katinka Faragó i Sydsvenskan 10 maj 2008 * Katinka Faragó på Bergman.se Luokka:Ruotsalaiset elokuvatuottajat Luokka:Vuonna 1936 syntyneet Luokka:Vuonna 2024 kuolleet
Crack-epidemia

Crack-epidemia tarkoittaa 1980-luvulla ja 1990-luvun alussa tapahtunutta crack-kokaiinin käytön yleistymisen valtavaa kasvua Yhdysvalloissa. Epidemia nosti myös rikos- ja väkivaltatilastojen määrää huomattavasti, etenkin mustien asuttamilla köyhillä alueilla.Crack: Inner city decay in AmericaMeasuring Crack Cocaine and Its Impact (2006)(pdf) == Historia == Ilmausta crack käytettiin ensimmäistä kertaa New York Times -lehdessä 17.11.1985. Vuoden kuluessa siitä oli kerrottu yli tuhannessa lehdistötiedotteessa. 1980-luvun alussa pääosa Yhdysvaltoihin kulkeutuvasta kokaiinista saapui Miamiin. Kolumbiasta lähtöisin oleva kokaiini salakuljetettiin Bahamasaarten ja Dominikaanisen tasavallan kautta Yhdysvaltoihin."DEA History Book, 1876–1990" (drug usage & enforcement), US Department of Justice, 1991, USDoJ.gov webpage: DoJ-DEA-History-1985-1990. Pian kokaiinin liikatarjonta näillä saarilla johti hintojen romahtamiseen jopa 80 prosentilla. Hintojen laskiessa huumekauppiaat päätivät muokata jauhetta crackiksi, kiinteämmäksi, poltettavaksi kokaiiniksi, jota voisi helpommin myydä pienempinä annoksina, useammille ihmiselle. Se oli halpaa, yksinkertaista valmistaa ja kannattavaa huumekauppiaille. Alkuvuodesta 1981 tätä uudenlaista kokaiinia oli raportoitu Los Angelesissa, Oaklandissa, San Diegossa, Miamissa, Houstonissa, New Yorkissa ja Karibialla. Crack on luonnostaan puhtaampaa kuin ns. "katujauhe". Vuoden 1984 aikoihin jauhemaista kokaiinia sai kadulta keskimäärin 55 % puhtaudella 100 dollarin hintaan per gramma, kun samaan aikaan crackia sai keskimäärin 80 %:lla puhtaudella samaan hintaan. Joissain suurimmista Yhdysvaltain kaupungeista kuten New Yorkissa, Chicagossa, Los Angelesissa, San Franciscossa, Philadelphiassa, Baltimoressa ja Houstonissa crackia sai ostettua alimmillaan jopa 2,50 dollarin hintaan. Hinta oli noin 6 dollaria vuonna 2019. == Contra-sodan vaikutus crack- epidemian syntymiseen == Yhdysvaltalaisen tutkivan journalistin Gary Webbin vuonna 1996 San Jose Mercury News -lehdessä julkaistun Dark Alliance -artikkelisarjan mukaan CIA:n tukemat contra-sissit rahoittivat toimintaansa salakuljettamalla kokaiinia Yhdysvaltoihin, jossa se välittyi huumeringeiltä katujengeille, mikä oli merkittävässä osassa crack-epidemian syntymisessä. Artikkelisarjan julkaistua Webb sai paljon kritiikkiä valtamedialta, mutta hänen väitteensä ovat saaneet tukea muistakin lähteistä. Esimerkiksi senaattori John Kerryn 1980-luvun loppupuolella tekemän selvityksen mukaan contrat olivat sekaantuneet huumekauppoihin CIA:n sekä Yhdysvaltain hallituksen ollessa asiasta tietoisia mutta tähän puuttumatta. Myös CIA:n ylitarkastajan Frederick Hitzin vuonna 1998 julkaiseman raportin mukaan CIA oli tietoinen contrien kokaiinikaupasta ja salaili sitä. ==Katso myös== *Opioidiepidemia == Lähteet == Luokka:Kokaiini Luokka:1980-luku Luokka:1990-luku Luokka:Ronald Reaganin presidenttikausi Luokka:George H. W. Bushin presidenttikausi
Nina Lizell

pienoiskuva|Nina Lizell vuonna 2007. Nina Lizell (s. 1944) on ruotsalainen laulaja, joka on tehnyt uraa varsinkin Saksassa. Hän oli aikonut valmistua lentoemännäksi mutta jätti koulutuksen kesken aloittaakseen laulajanuransa. Hän aloitti vuonna 1967 uran Saksassa.Karin Ekhammar: Nina Lizell firar 50 år som sångerska: "Jag har fortfarande en tysk fanclub." Svensk Damtidning nr 30/2017 s. 54–56 Lizell asuu Täbyssä mutta käy säännöllisesti työmatkoilla Saksassa, jossa hän pitää konsertteja ja hänellä on edelleen ihailijakerho. Vuonna 2017 ilmestyi cd Dankeschön. Ruotsissa hän esittää mieluiten esimerkiksi Nils Ferlinin, Gustaf Frödingin ja Evert Tauben laulelmia, mutta Saksassa hän laulaa siellä suosituiksi nousseita iskelmiä, kuten "Piri Piri" vuodelta 1995. Hänen ruotsalaisen uransa alku oli "Flickan i fönstret mitt emot", jonka hän lauloi Claes-Göran Hederströmin kanssa 1967. Lizell oli opiskelemessa, kun opiskelutoverit ilmoittivat hänet laulukilpailuun Berliiniin, jossa hän tuli kolmanneksi ja sai levytyssopimuksen. Hänet oli jo valittu Lufthansan lentoemäntäkoulutukseen, mutta hän hylkäsi sen. Hän asui ensin Berliinissä, sitten Münchenissä, jossa hän meni naimisiin islantilaisen pianistinsa Thor Baldurssonin kanssa. Perheeseen syntyi kaksi lasta, ja he muuttivat Yhdysvaltoihin, koska mies sai sieltä töitä. Avioliitto kuitenkin päättyi, ja Lizell palasi Ruotsiin, jossa hän aloitti uudelleen laulajanuransa. Hän teki kymmenen vuotta töitä Telialle, ja hänen äänensä kuuluu, kun puhelimessa sanotaan "Välkommen till Telia, du har tre nya samtal". Lizell näyttelee elokuvassa A Cowboy in Sweden yhdessä Lee Hazelwoodin kanssa, joka pyysi hänet mukaan, mutta Lizellin pyynnöstä he levyttivät yhdessä kappaleen "Vem kan segla förutom vind", joka sai kultalevyn. Heidän välillään oli lyhyt romanssi, mutta kumpikin lähti sitten omille teilleen, Lizell Saksaan, Hazelwood Yhdysvaltoihin. ==Lähteet== Luokka:Ruotsalaiset laulajat Luokka:Vuonna 1944 syntyneet Luokka:Elävät henkilöt
Marcy

Marcy on julkisen sektorin tukema vuokra-asuinkompleksi Brooklynin Bedford- Stuyvesantissa New Yorkissa. Sitä ylläpitää New Yorkin kaupungin omistama vähävaraisille asuntoja tarjoava New York City Housing Authority. Vuonna 2011 kiinteistössä oli 1 705 asuntoa ja yli 4 200 asukasta. Marcyn asuntoalue valmistui vuonna 1949 ja se nimettiin kuvernööri William L. Marcyn mukaan. Marcy on tunnettu rap-artisti Jay Z:n kotiseutuna. == Lähteet == Luokka:Brooklynin asuinrakennukset
Landquart (täsmennyssivu)

Landquart tarkoittaa muun muassa seuraavaa: * Landquart, joki Sveitsissä * Landquart, kunta Sveitsissä * Landquartin alue, hallintoalue Sveitsissä.
Yleisluistelun Suomen-mestaruuskilpailut 2018

Suomen talvikauden 2017–2018 yleisluistelumestaruuksista kilpailtiin Seinäjoella 16.-17. joulukuuta 2017. === Miesten yleismestaruus === Sija Kilpailija 500 m # 3 000 m # 1 500 m # 5 000 m # Pisteet 1 Juho Vaittinen 37,94 1 4.25,69 2 1.59,93 2 7.47,59 2 168,956 2 Tommi Pulli 38,05 2 4.23,84 1 1.58,75 1 8.15,25 7 171,131 3 Emil Ervik 41,87 8 4.26,30 4 2.04,71 3 7.48,29 4 174,652 === Naisten yleismestaruus === Sija Kilpailija 500 m # 1 500 m # 1 000 m # 3 000 m # Pisteet 1 Miina Peltonen 44,62 1 2.22,93 1 1.30,84 1 5.20,17 2 191,044 2 Anni Käsnänen 47,12 5 2.26,77 2 1.35,84 4 5.03,59 1 194,561 3 Laura Kivioja 45,94 2 2.29,26 3 1.35,71 3 5.25,93 3 197,869 == Lähteet == * Luisteluliiton tulospalvelu Luokka:Vuoden 2018 pikaluistelu Luokka:Seinäjoen urheilutapahtumat Luokka:Pikaluistelun Suomen- mestaruuskilpailut
Malojan alue

350px|thumb|Malojan alue. Malojan alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Ylä- Engadinin laaksossa sekä Merajoen latvoilla rajoittuen etelässä Italiaan, Sondrion maakuntaan. Alueeseen kuuluu kaksitoista kuntaa: Bever, Bregaglia, Celerina/Schlarigna, La Punt-Chamues-ch, Madulain, Pontresina, Samedan, S-chanf, Sils im Engadin/Segl, Silvaplana, St. Moritz ja Zuoz. Alueen pinta- ala on 974 neliökilometriä ja asukasluku 18 550 (31.12.2016). Alueen pääkieli on saksa. == Lähteet == == Aiheesta muualla == Luokka:Graubündenin hallintoalueet
Luettelo Kristiinankaupungin julkisista taideteoksista ja muistomerkeistä

Luettelo Kristiinankaupungin julkisista taideteoksista ja muistomerkeistä sisältää Kristiinankaupungin kunnassa olevat pysyvät patsaat, muistomerkit ja muistolaatat. Kristiinankaupunkiin on liitetty Lapväärtin, Siipyyn ja Tiukan kunnat. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Edesmenneiden muistolle Kristiinankaupungin uusi hautausmaa, Leppäsalmentie 18 100px Frans Henriksonin muistomerkki Frans Henriksonin puisto, Ulrika Eleonoran kirkon vieressä, Aitakatu/Närpiöntie 100px Kansankorkeakoulun (Folkshögsskolan) sodissa 1918, 1939–1944 kaatuneiden entisten oppilaiden muistomerkki Lapväärtintie 759 Lapväärti Kristiinankaupungin pommitusten muistomerkkiTuomisto 1998: 182. Savilahdentien pohjoispuolella, noin 20 m Grannasbackan tien risteyksestä; lähin osoite Grannasbackantie 64 Tiukka 1990 Kristiinankaupungin valtauksen muistomerkki, KristiinankaupunkiTuomisto 1998: 115. Ulrika Eleonoran kirkon edessä, Närpiöntien varressa Lapväärtin taistelun muistomerkkiTuomisto 1998: 57. Eteläinen Lapväärtintie 1242 vastapäätä (Lapväärtin kirkosta noin 100 m etelään) Lapväärtti 1908 100px Merenkävijäimme muistoksi Saunapuisto, lähin osoite Rantakatu 79 1957 100px Muistokivi laivanrakentajille Kalliolla Varvinmäellä 2003 100px Punaisten muistomerkki, KristiinankaupunkiTuomisto 1998: 115.Vakaumuksensa puolesta kaatuneiden muistomerkki, Kristiinankaupunki; Punaisten muistomerkit Kristiinankaupungin uusi hautausmaa, Leppäsalmentie 18 100px Pyhän Birgitan kirkon muistomerkkiBirgitan hautausmaa; Kristiinankaupungin seurakuntayhtymä Birgitan hautausmaa, Lapväärtintie 740 Lapväärtti 100px Sankarihautojen muistomerkki, Kristiinankaupunki Aitakatu 1970 100px Sankarihautojen muistomerkki, Lapväärtti Eteläinen Lapväärtintie 124 Lapväärtti 1920 100px Sankarihautojen muistomerkki, Siipyy Siipyyn kirkon sankarihautausmaa, Siipyyntie 647 Siipyy 100px Skaftungin kappelikirkon muistomerkkiÅkerblom 1975: 11. Skaftungintien pohjoispuolella, noin 240 m Friivelintien risteyksestä länteen. Siipyy, Skaftung 1936 100px Vaivaisukko, Siipyy Siipyyn kirkon tapulin seinä, Siipyyntie 654 Siipyy Vapaussodan muistomerkki, Siipyy Siipyyn kirkon sankarihautausmaa, Siipyyntie 647 Siipyy 1920 Veteraanikivi, Lapväärtti Lapväärtin nuoriseurantalon piha, Fingärdinkuja 11 Lapväärtti 1989 Wilhelm von Schwerinin muistomerkkiTuomisto 1998: 59.Åkerblom 1975: 293. Uxberget, Metsäläntien varressa, noin 80 m Hedentien (tie 6601) risteyksestä etelään Siipyy, Metsälä (muistomerkki 1936), (reliefi 1908) 1936 (1908) 100px 100px 100px ==Lähteet== * * ===Viitteet=== Luokka:Kristiinankaupunki Kristiinankaupunki
FedEx Expressin lento 14

FedEx Expressin lento 14 oli FedEx Express -yhtiön rahtilento Anchoragesta Newarkiin. Laskeutuessaan määränpäähänsä kone pomppasi ylös kiitotieltä ja kiepahti ylösalaisin oikealta puolelta. Kone jatkoi liukumistaan, liukui oikealle puolelle kiitotieltä kunnes pysähtyi hieman ennen lentoaseman B-terminaalia 1 400 metriä ennen lentoaseman päätyä. Kaikki koneessa olleet viisi miehistön jäsentä pelastuivat. Onnettomuuden aiheutti kapteenin liian nopea laskeutuminen, jonka seurauksena oikea laskuteline ja siipi pettivät. Onnettomuuskone oli malliltaan McDonnell Douglas MD-11F, rekisteritunnukseltaan N611FE ja valmistenumeroltaan 48604. Onnettomuuspäivään mennessä koneella oli lennetty noin 13 034 tuntia ja 2 950 lentoa. Se oli varustettu kolmella General Electricin CF6-80C2-suihkuturbiinimoottorilla.NTSB s. 25. == Lähteet == * === Viitteet === Luokka:Onnettomuudet New Jerseyssä Luokka:Vuoden 1997 lento-onnettomuudet Luokka:Lento-onnettomuudet Yhdysvalloissa
Menai Bridge

Menai Bridge () on kaupunki Pohjois-Walesissä Angleseyn saaressa. Kaupunki sijaitsee Menainsalmen rannalla, ja se on saanut englanninkielisen nimensä vuonna 1826 valmistuneesta Menain riippusillasta. Kaupungin alkuperäinen nimi oli Porthaethwy ja se on yhä kymriä puhuvien käyttämä nimi kaupungista. Nimi Porthaethwy tulee kymrin sanoista porth (’satama’) ja dindaethwy (paikallisen heimon nimi), suomeksi siis ’Dindaethwyn heimon satama’.Porthaethwy – The town of Menai Bridge ==Historia== Seudulla uskotaan olleen asutusta jo tuhansia vuosia. Sieltä on löydetty kivikirveitä neoliittiselta kaudelta (3000–2000 eaa.) sekä hautauurnia ja kirveitä pronssikaudelta (2000–1000 eaa.). Rooman vallan ajalta on useita löytöjä, kuten kolikoita 200-luvulta jaa. Kaupungin kohdalla salmi on kapeimmillaan, ja sen uskotaan olleen tärkeä salmen ylityspaikka.History of the town of Menai Bridge Vuonna 1188 Canterburyn arkkipiispa purjehti Angleseyn saareen Giraldus Cambrensisin kanssa tukiessaan hänen ristiretkeään. Maihinnousupaikasta ei ole tarkkaa tietoa, mutta se saattanut olla kaupungissa oleva pieni saari Church Island. Ensimmäinen kirjallinen maininta Porthaethwysta on vuodelta 1194. Tällöin käytiin Porthaethwyn taistelu, jossa Gwyneddin prinssi Llewelyn Ap Iorwerth (myöhemmin Llewelyn the Great) voitti setänsä Rhodri ab Owain Gwyneddin, joka oli Gwyneddin kuninkaan Owain Gwyneddinin poika. 1500-luvun loppupuolella kaupunki alkoi kehittyä kalastuskaupunkina. Vuonna 1681 kaupungissa pidettiin ensimmäiset messut. Vuonna 1805 paikallinen Lord Bulkely rakennutti tien Porthaethwyn ja Beaumarisin välille. Tämä tie ja vuonna 1826 valmistunut riippusilta saivat kaupungin kasvamaan. Kaupungin seuraava kukoistuskausi alkoi 1800-luvun loppupuolella jatkuen ensimmäisen maailmansotaan. Tuolloin kaupungista kehkeytyi edvardiaanisen ajan lomakeskus, minne liverpoolilaiset matkustivat höyrylaivoilla. Menainsalmen rantaan rakennettiin rantakatuja ja uimarantoja. Kaupungissa ensimmäistä maailmansotaa paossa olleet belgialaiset pakolaiset rakensivat Belgialaisen promenadin kahden saaren, Ynys Tysilio (Church Island) ja Carreg yr Halen, väliselle matkalle. Promenadi valmistui vuonna 1916. History Points ==Nykyaika== Nykyisin kaupunki saa elantonsa kaupasta ja palveluista. Kaupungissa on yksi Angleseyn saaren viidestä lukiosta, nimeltään Ysgol David Hughes. Koulussa on 1400 oppilasta ja se on saaren suurin. Bangorin yliopistolla on Menai Bridgessä merentutkimusta kouluttava The School of Ocean Sciences. Yliopiston tutkimusalus The Prince Madog on ankkuroituna samaan laituriin johon 1800-luvulla höyrylaivat saapuivat. Kaupungissa kuvataan suosittua kymrinkielistä saippuasarjaa Rownd a Rownd, jota esitetään walesilaisella S4C-kanavalla. Kuva:Menai_Bridge_High_street_Jan_2005.jpg|Stryd Fawr/High Street Kuva:Smallest_house_menaibridge.jpg|Kaupungin pienin talo Kuva:Ysgol_David_Hughes,_Menai_Bridge_-_geograph.org.uk_-_255416.jpg|Ysgol David Hughes == Lähteet == ==Aiheesta muualla== Luokka:Walesin kunnat Luokka:Anglesey
Hongqi L5

Hongqi L5 on ylellinen neliovinen sedan, jota kiinalainen Hongqi on valmistanut vuodesta 2014. Se esiteltiin Shanghain autonäyttelyssä 2013. L5 on kallein kiinalainen auto jota on myyty. Ensimmäinen auto myytiin viidellä miljoonalla juanilla (n. 650 000 euroa). == Lähteet == == Aiheesta muualla == L5 Luokka:F-segmentin autot Luokka:2010-luvun autot
Engiadina Bassa/Val Müstairin alue

350px|thumb|Engiadina Bassa/Val Müstairin alue. Engiadina Bassa/Val Müstairin alue (, ) on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee itäisimmässä Sveitsissä Italian ja Itävallan rajalla Ala-Engadinin laaksossa sekä Romjoen latvoilla. Alueeseen kuuluu viisi kuntaa: Samnaun, Scuol, Val Müstair, Valsot ja Zernez. Alueen pinta-ala on 1 197 neliökilometriä ja asukasluku 9 350 (31.12.2016). Alueen pääkieli on retoromaani. == Lähteet == == Aiheesta muualla == Luokka:Graubündenin hallintoalueet
Imbodenin alue

350px|thumb|Imbodenin alue. Imbodenin alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Itä- Sveitsissä Reinin ja sen alkujokien Hinterrheinin ja Vorderrheinin laaksoissa Churin kaupungin länsipuolella. Alueeseen kuuluu seitsemän kuntaa: Bonaduz, Domat/Ems, Felsberg, Flims, Rhäzüns, Tamins ja Trin. Alueen pinta-ala on 204 neliökilometriä ja asukasluku 20 545 (31.12.2016). Alueen pääkieli on saksa. == Lähteet == == Aiheesta muualla == Luokka:Graubündenin hallintoalueet
Moesan alue

350px|thumb|Moesan alue. Moesan alue (, ) on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Etelä- Sveitsissä San Bernardinon solan eteläpuolella Moesajoen laaksossa. Alueeseen kuuluu kaksitoista kuntaa: Buseno, Calanca, Cama, Castaneda, Grono, Lostallo, Mesocco, Rossa, Roveredo, San Vittore, Santa Maria in Calanca ja Soazza. Alueen pinta-ala on 496 neliökilometriä ja asukasluku 8 491 (31.12.2016). Alueen pääkieli on italia. == Lähteet == == Aiheesta muualla == Luokka:Graubündenin hallintoalueet
Hänen majesteettinsa salaisessa palvelussa

Hänen majesteettinsa salaisessa palvelussa (On Her Majesty's Secret Service) on Ian Flemingin kirjoittama James Bond -kirja. Se julkaistiin vuonna 1963 ja se on sarjan yhdestoista osa. Kirjan suomenkielinen versio ilmestyi vuonna 1964. Romaanin pohjalta tehty elokuva Hänen majesteettinsa salaisessa palveluksessa ilmestyi vuonna 1969. Elokuva on juoneltaan hyvin samanlainen kuin romaani. ==Henkilöt== * James Bond * Teresa "Tracy" di Vicenzo * Ernst Stavro Blofeld * Marc-Ange Draco * Irma Bunt * Sable Basilisk * Sir Hilary Bray * Ruby Windsor * Miss Moneypenny * M * Mary Goodnight * Ronnie Vallance * Shaun Campbell == Lähteet == * Ian Flemin, Authorscalendar.info Luokka:Englantilaiset romaanit Luokka:Vakoiluromaanit Luokka:James Bond -kirjat Luokka:Vuoden 1963 kirjat
Plessurin alue

350px|thumb|Plessurin alue. Plessurin alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Itä- Sveitsissä Plessur- ja Reinjokien laaksoissa. Alueeseen kuuluu 1.1.2020 alkaen viisi kuntaa: Arosa, Chur, Churwalden, Haldenstein ja Tschiertschen-Praden. Alueen pääkieli on saksa. == Lähteet == == Aiheesta muualla == Luokka:Graubündenin hallintoalueet
Los Angeles ei vastaa

Los Angeles ei vastaa () on brittiläisen tieteiskirjailijan Fred Hoylen romaani vuodelta 1966. Sen on julkaissut William Heinemann. Liisa Korhosen suomennoksen on julkaissut samana vuonna Kirjayhtymä.http://www.kirjasampo.fi/fi/kulsa/kauno%253Aateos_6659#.WkKbQfBl_IUhttps://www.risingshadow.fi/library/book/1189-los- angeles-ei-vastaa == Juoni == Minäkertoja Richard ja hänen hyvä ystävänsä John Sinclair lähtevät Skotlannin Ylämaille retkeilemään. Retkellä John häviää merkillisesti useaksi tunniksi, ja hänen palatessaan Richard huomaa hänen syntymämerkkinsä kadonneen. Palattuaan retkeltään Richard ja John lähtevät Kaliforniaan ja sieltä edelleen Havaijille, missä John keskittyy uuden avaruusluotaimen signaalien tarkkailuun Havaijin saaren tarkkailulaitteilla. Pian saapuu mystinen uutinen, että sekä Australian että Pohjois-Amerikan alueilta ovat nähtävästi kadonneet tyystin kaikki ihmisasutuksen merkit. Kaksikko pääsee pitkän matkan suihkukoneen kyytiin, jolla he palaavat Britanniaan ja havainnoivat matkalla Pohjois-Amerikkaa, joka näyttää taantuneen 1750-luvun kehitystasolle. Britanniassa selviää, että alueen ajanlasku on noin kuukauden erossa Havaijin ajanlaskusta, minkä lisäksi mannermaalla näyttäisi raivoavan ensimmäinen maailmansota vuoden 1917 taisteluineen. Uudella lennolla ilmenee, että Venäjän suunnalla puolestaan on pelkkää lasittunutta lakeutta, joka ilmeisesti on peräisin ajalta, jolloin laajeneva aurinko muutti Maan pinnan lasimaiseksi. Kreikka puolestaan on peräisin noin vuodelta 425 eaa. Richard päättää lähteä sinne suuntaavan retkikunnan mukaan. Samaan aikaan Britannia yrittää saada saksalaiset ja ranskalaiset neuvottelupöytään. Kreikassa Richard kohtaa naisen nimeltä Melea, joka on tosiasiassa tulevaisuuden ihminen. Hän vie Richardin mukanaan tulevaisuuden ihmisten asuinpaikkaan Meksikoon, missä tämä tapaa uudestaan Johnin, joka on saapunut sinne uudella tiedustelulennolla. Molemmille näytetään dokumenttifilmi, joka kuvaa maailman tapahtumia vuodesta 1966 vuoteen 8000, jossa tulevaisuuden ihmiset asuvat. Useat veriset ydinsodat, yhteiskunnalliset romahdukset ja planeetan saastuminen ovat saaneet tulevaisuuden ihmiset vakuuttuneiksi siitä, että heidän tulee pyyhkiä menneisyyden ihmiskunta pois. Richard ja John saavat mahdollisuuden joko palata vuoden 1966 Britanniaan, joka pian pyyhkiytyy pois heidän sitä huomaamatta, tai jäädä vuoden 8000 maailmaan. Richard päättää jäädä, kun taas John lähtee. Kirjan lopussa Richard pähkäilee, oliko Johnin syntymämerkin katoaminen merkki siitä hetkestä, jolloin tulevaisuuden ihmiset kopioivat maapallon kappaleita pois pyyhkimistä varten, jolloin toisen maailman Richard ja John olisivat palanneet Ylämailta normaalisti ja jatkaneet elämäänsä. == Lähteet == Luokka:Vuoden 1966 kirjat Luokka:Brittiläiset tieteisromaanit
Prättigau/Davosin alue

350px|thumb|Prättigau/Davosin alue. Prättigau/Davosin alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Itä-Sveitsissä Landquart- ja Landwasserjokien laaksoissa. Alueeseen kuuluu yksitoista kuntaa: Conters im Prättigau, Davos, Fideris, Furna, Grüsch, Jenaz, Klosters-Serneus, Küblis, Luzein, Schiers ja Seewis im Prättigau. Alueen pinta-ala on 853 neliökilometriä ja asukasluku 26 245 (31.12.2016). Alueen pääkieli on saksa. == Lähteet == == Aiheesta muualla == Luokka:Graubündenin hallintoalueet
Surselvan alue

350px|thumb|Surselvan alue. Surselvan alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Kaakkois- Sveitsissä Vorderrheinjoen ja sen sivujokien laaksoissa. Alueeseen kuuluu viisitoista kuntaa: Breil/Brigels, Disentis/Mustér, Falera, Ilanz/Glion, Laax, Lumnezia, Medel, Obersaxen Mundaun, Safiental, Sagogn, Schluein, Sumvitg, Trun, Tujetsch ja Vals. Alueen pinta-ala on 1 374 neliökilometriä ja asukasluku 21 455 (31.12.2016). Alueen pääkieli on saksa. == Lähteet == == Aiheesta muualla == Luokka:Graubündenin hallintoalueet
Viamalan alue

350px|thumb|Viamalan alue. Viamalan alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Kaakkois- Sveitsissä Hinterrheinjoen ja sen sivujokien laaksoissa. Alueeseen kuuluu 19 kuntaa (1.1.2021): Andeer, Avers, Cazis, Domleschg, Ferrera, Flerden, Fürstenau, Masein, Muntogna da Schons, Rheinwald, Rongellen, Rothenbrunnen, Scharans, Sils im Domleschg, Sufers, Thusis, Tschappina, Urmein ja Zillis- Reischen. Alueen pinta-ala on 628 neliökilometriä ja asukasluku 13 319 (31.12.2016). Alueen pääkieli on saksa. == Lähteet == == Aiheesta muualla == Luokka:Graubündenin hallintoalueet
Luettelo Rautavaaran julkisista taideteoksista ja muistomerkeistä

Luettelo Rautavaaran julkisista taideteoksista ja muistomerkeistä sisältää Rautavaaran kunnassa olevat pysyvät patsaat, muistomerkit ja muistolaatat. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Armas Maasalon muistomerkki Rautavaaran torin laidalla, Maasalon polku (Välitie) Rautavaaran kirkonkylä Lentolaivue 16:n 2. lentueen muistokivi Rautavaaran lentokeskus (EFRA), lentokonehallin eteläpuolella, Kangaslahdentie 30 2003 Muualle haudattujen muistomerkki Rautavaaran hautausmaa, Lepotie Rautavaaran kirkonkylä Nälkään ja kulkutauteihin kuolleiden muistomerkki Rautavaaran hautausmaa, Lepotie Rautavaaran kirkonkylä 1977 Rautavaaran kunnan 100-vuotismuistomerkki Vaaralla palaa Rautavaaran kunnantalon edessä, Nurmeksentie 13 Rautavaaran kirkonkylä 1974 Sankarihautojen muistomerkki Juoksuhaudat Rautavaaran hautausmaalla, portin lähellä; Lepotie Rautavaaran kirkonkylä 1970 100px Sotaanlähdön muistomerkki Vanhan urheilukentän päässä; Kirkkotie 18 Rautavaaran kirkonkylä 1991 Tänne haudattujen muistomerkki Rautavaaran kirkon vanha hautausmaa, Kirkkotie (1) Rautavaaran kirkonkylä Täyssinän rauhan rajakivi Rajakivi noin 150 m rannasta Tiilikkajärvellä, Rautavaaran ja Sotkamon (Kainuun) rajalla Tiilikkajärven kansallispuisto Vapaussodan (1918) valkoisten muistomerkki Rautavaaran hautausmaa, portin lähellä; Lepotie Rautavaaran kirkonkylä 1919 ==Lähteet== Luokka:Rautavaara Rautavaara
Jyrki Huusko

Jyrki Huusko (s. 1967 Kuopio https://www.uef.fi/fi/artikkeli/jyrki-huusko- ita-suomen-yliopiston-harjoittelukoulun-johtavaksi-rehtoriksi ) on joensuulainen Itä-Suomen yliopiston koulunkehittämistutkimuksen dosentti https://uefconnect.uef.fi/henkilo/jyrki.huusko/ ja Itä-Suomen yliopiston harjoittelukoulun johtava rehtori. == Lähteet == Luokka:Elävät henkilöt Luokka:Vuonna 1967 syntyneet Luokka:Suomalaiset opettajat Luokka:Suomalaiset kasvatustieteilijät
Church Island

Church Island () on saari Pohjois-Walesissä Menainsalmessa. Saari kuuluu Menai Bridgen kaupunkiin. Saaressa on nimensä mukaan kirkko, St Tysilio's Church. Se on peräisin 1400-luvulta, mutta sen rakentajasta ei ole varmuutta. Laajalti uskotaan, että nykyisen kirkon paikalla on aiemmin ollut kirkko tai kappeli. Saaren kymriläinen nimi Ynys Dysilio tarkoittaa Tysilion saarta. Tysilio oli 600-luvulla vaikuttanut walesiläinen pyhä mies, ja hänen uskotaan perustaneen kirkon saarelle, mutta mitään kirjoja tai todisteita tästä ei ole löytynyt.Church Island and the church of St. Tysilio Saarella on myös hautausmaa, jonne on haudattu paikallisten lisäksi Menain riippusillan ja Britannia Bridgen rakennustyömailla menehtyneitä. Saareen on kulku pengertietä pitkin. == Lähteet == ==Aiheesta muualla== Luokka:Walesin saaret Luokka:Anglesey
Kauhukeittiö (kausi 15)

Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 15 ohjelman voittaja pääsi johtamaan lasvegasilaista miljardin dollarin Bally's Las Vegas -kasinohotellin BLT Steak -ravintolaa. Kausi esitettiin Yhdysvalloissa FOX- kanavalla 15. tammikuuta – 29. huhtikuuta 2016. == Henkilökunta == * Gordon Ramsay, keittiömestari, keittiöpäällikkö ja ohjelman juontaja. * Aaron Mitrano. apulaiskeittiöpäällikkö/sinisen ryhmän johtaja. * Christina Wilson, apulaiskeittiöpäällikkö/punaisen ryhmän johtaja. * Marino Monferrato, hovimestari. == Kilpailijat == Kilpailijat jaettiin joukkueisiin sukupuolen mukaisesti. === Sininen joukkue === * Jared Bobkin, 28, linjastokokki. * Frank Cala, 25, laivastokokki. * Chad Gelso, 25, apulaiskokki. * Eddie Jaskowiak, 27, apulaiskokki. * Hassan Musselmani, 24, pitopalvelun apulaiskeittiöpäällikkö. * Mark Paras, 27, linjastokokki. * Alan Parker, 42, apulaiskokki. * Joe Ricci, 31, apulaiskokki. * Kevin Ridlon, 29, ruokapalvelupäällikkö. === Punainen joukkue === * Kristin Barone, 27, linjastokokki. * Sherkenna Buggs, 30, yksityiskokki. * Meese Davis, 25, collegen ruokalakokki. * Jackie Fuchs, 32, linjastokokki. * Dannie Harrison, 30, linjastokokki. * Ariel Malone, 26, maaseutuklubin kokki. (voittaja) * Ashley Nickell, 27, ruoanlaittokokki. * Amanda "Manda" Palomino, 30, apulaiskokki. * Vanessa Soltero, 33, lentokenttäkokki. === Musta joukkue (top 5) === * Kristin Barone * Jared Bobkin * Ariel Malone * Ashley Nickell * Manda Palomino === Finaalin joukkueet === Ariel Malonen joukkue * Dannie Harrison * Manda Palomino * Jackie Fuchs * Jared Bobkin Kristin Baronen joukkue * Frank Cala * Joe Ricci * Ashley Nickell * Chad Gelso ==Kritiikkiä== Pudottuaan kilpailusta 12.jaksossa Frank Cala esitti naiskilpailijoita ja laivastossa palvelevia naisia kohtaan halventavia seksistisiä kommentteja, minkä seurauksena hän menetti työnsä ja hänet siirrettiin toisiin tehtäviin. == Katso myös == * Kauhukeittiö == Lähteet == Luokka:Tuotantokaudet
One Desire (albumi)

__NOTOC__ One Desire on One Desiren studioalbumi, joka julkaistiin 24. maaliskuuta 2017. == Kappaleet == == Kokoonpano == ===One Desire=== * André Linman – laulu, kitara * Jimmy Westerlund – kitara * Jonas Kuhlberg – basso * Ossi Sivula – rummut ===Vierailevat muusikot=== * Johan Becker * Ilari Hämäläinen * Erik Mårtensson * Geir Rönning * Dani Strömbäck * Juice Wahlsten == Arvostelut == * DecibelGeek.com: 9/10 One Desire -levyarvostelu decibelgeek.com - sivustolla * Imperiumi: 8/10One Desire – One Desire Viitattu 29.12.2022. * Inferno: One Desire -levyarvostelu inferno.fi -sivustolla * MelodicRock.com: 99/100 One Desire -levyarvostelu melodicrock.com -sivustolla * Metalliluola: 8+/10One Desire – One Desire (2017) Viitattu 29.12.2022. * Soundi: One Desire -levyarvostelu soundi.fi -sivustolla == Lähteet == Luokka:Vuoden 2017 esikoisalbumit Luokka:Suomalaiset hard rock -albumit